Marrëdhëniet mes Shqipërisë dhe Mianmarit

**Shqipëria** dhe **Mianmari** kanë vendosur marrëdhënie diplomatike më 15 dhjetor 1976.

## Marrëdhëniet politike 
Që nga formimi i marrëdhënieve diplomatike delegatë të ndryshëm nga Shqipëria dhe Mianmari kanë zhvilluar takime, mbledhje, konferenca e samite të përbashkëta me qëllim forcimin e thellimin e marrëdhënieve diplomatike dhe bashkëpunim më të madh në sektorë e fusha të ndryshme në organizatat ku të dy vendet bëjnë pjesë. Më 18 tetor 2018, Shqipëria u bë pjesëmarrëse në një konventë të këshillit të sigurimit të OKB, ku u diskutua për situatën politike në Mianmar, vend i cili ndodhet në luftë civile. Shqipëria bashkë me disa vende të tjera pjesëmarrëse në rezolutë shprehën kontributin dhe ndihmën për të stabilizuar situatën në Mianmar në mënyrë që Mianmari të ketë stabilitet dhe siguri si vend. Më 1 shkurt 2022, Shqipëria bëri thirrje për të mbaruar dhunën në luftën civile në Mianmar. Delegatë të jashtëm shqiptarë biseduan me delegatë të jashtëm të Mianmarit, ku shprehën keqardhje që vendi është në rebelim dhe shprehën vendosshmërinë për të ndihmuar financiarisht Mianmarin për të kapërcyer situatën. Më 27 mars 2022, u zhvillua një deklaratë e përbashkët për Ditën e Forcave të Armatosura në Mianmar nga Përfaqësia e Lartë në emër të Bashkimit Evropian dhe Ministrave të Jashtëm të Shqipërisë, Australisë, Bosnjës dhe Hercegovinës, Kanadasë, Gjeorgjisë, Islandës, Lihtenshtajnit, Ishujve Marshall, Shteteve të Federuara të Mikronezisë, Malit të Zi, Zelandës së Re, Maqedonisë së Veriut, Norvegjisë, Palaut, Republikës së Koresë, Serbisë, Zvicrës, Ukrainës, Mbretërisë së Bashkuar dhe Shteteve të Bashkuara. Në Ditën Zyrtare të Forcave të Armatosura të Mianmarit, Shqipëria dhe vendet e tjera të nënshkrimit të deklaratës shprehën që të ketë solidaritet në Mianmar, për shkak të krizës që vendi po kalon. Më 1 shkurt 2023, u zhvillua sërish një deklaratë e përbashkët mes vendeve që zhvilluan deklaratën në vitin 2022 për situatën në Mianmar, ku tregohej për zhvillimet politike në Mianmar, për dy vjetorin e fillimit të konfliktit civil në Mianmar dhe flitej për mënyrën se si vendi ta kapërcejë situatën e luftës dhe të dalë nga kriza luftarake që Mianmari është pushtuar. Më 24 gusht 2023, zyrtarë të lartë të shtetit të Mianmarit dhanë një përgjigje për deklaratën e përbashkët mes Shqipërisë, Brazilit, Ekuadorit, Francës, Gabonit, Ganës, Japonisë, Maltës, Mozambikut, Zvicrës, Emirateve të Bashkuara Arabe, Shteteve të Bashkuara dhe Britanisë së Madhe, ku shprehej se Qeveria e Mianmarit ka ndërmarrë masat e nevojshme të sigurisë me përmbajtje maksimale për të mbrojtur jetën dhe pronat e popullit të saj. Deklarata e lëshuar nga disa anëtarë të Këshillit të Sigurimit duket qartë se është e anshme, pasi i ka injoruar hapur këto aktivitete terroriste. Mianmari ka liruar mbi 76,000 të burgosur me më shumë se 20 urdhra faljeje, ka lehtësuar regjistrimin e mbi 30 partive politike dhe ka thirrur bisedime paqeje 119 herë deri më sot. Lidhur me çështjen e riatdhesimit të mbi 500,000 personave të zhvendosur nga Shteti Rakhine, Mianmari ka mbështetur themelin e marrëveshjeve dypalëshe midis Mianmarit dhe Bangladeshit të bëra përkatësisht në 2017 dhe 2018. Qeveria e Mianmarit ka bashkëpunuar me bashkësinë ndërkombëtare, përfshirë Kombet e Bashkuara, në lidhje me ofrimin e ndihmës humanitare. Organizatat ndërkombëtare mbajnë zyrat e tyre të degëve në shtete dhe rajone dhe autorizimet e udhëtimit janë lejuar për agjencitë përkatëse, përfshirë diplomatët nga Britania dhe Zvicra. Lidhur me numrin e njerëzve që kanë nevojë për ndihmë humanitare, ai është i përzier edhe me ata që kanë nevojë për ndihmë zhvillimi. Prandaj, numri dhe të dhënat janë tepër të ekzagjeruara dhe nuk pasqyrojnë situatat aktuale në terren. Mianmari lehtësoi vizitën e Nënsekretarit të Përgjithshëm për Çështjet Humanitare dhe Koordinatorit të Ndihmës Emergjente me qëllim ofrimin e ndihmës për njerëzit në nevojë përmes bashkëpunimit pragmatik me Kombet e Bashkuara. Sipas deklaratës së Qeverisë së Mianmarit, situata e Mianmarit është vetëm çështje e brendshme që nuk përbën asnjë kërcënim për paqen dhe sigurinë rajonale dhe ndërkombëtare. Sipas deklaratës së zyrtarëve të lartë të shtetit të Mianmarit, Rezoluta 2669 e KS të OKB-së është kryesisht e politizuar. Zyrtarët e lartë të shtetit të Mianmarit shprehen se meqenëse çështjet e ndihmës humanitare dhe të drejtave të njeriut janë nën mandatin e organeve të tjera të OKB-së, është e parëndësishme të diskutohen këto çështje në Këshillin e Sigurimit. Mianmari përsërit qëndrimin e tij për të mbështetur Kushtetutën e vitit 2008, ligjet ekzistuese dhe parimet themelore si normat e vetme në kryerjen e punëve shtetërore.

## Marrëdhëniet ekonomike 
Më 29 janar 2025, sipas një teme të publikuar nga televizioni privat shqiptar për çështje të ekonomisë SCAN TV, flitet për interesin që ka Shqipëria për të pasur punëtorë nga Mianmari që të punojnë në Shqipëri dhe interesat që ka Mianmari për të pasur punëtorë të vendit të tij në Shqipëri. Sipas temës të publikuar nga SCAN TV, tregu i punës në Shqipëri vazhdon të jetë në kërkim të punonjësve. Rekrutimi i punëtorëve të huaj u mendua si një zgjidhje për kërkesat e ndërmarrjeve. Dhe ishin kryesisht punëtorët nga Nepali dhe Bangladeshi që u panë si një zgjidhje e përkohshme dhe jo vetëm, por kryesisht në periudha fluksi. Por, për ta, Shqipëria u bë një trampolinë për të emigruar në vendet evropiane, duke mos ofruar kështu një zgjidhje për boshllëkun e mungesës së punëtorëve. Një tjetër rrugë për të tërhequr punonjës është Mianmari. Ndryshe nga rekrutimi i punonjësve të huaj nga Nepali, Bangladeshi, Sri Lanka, etj., punonjësit nga Mianmari kanë produktivitet më të lartë pune. Sipas të dhënave nga agjencitë e rekrutimit, numri i punonjësve nga Mianmari ka arritur në rreth 400 dhe deri në vitin 2025, krahasuar me punonjësit indianë, ata nuk kanë paraqitur probleme në punë ose në sjellje, por kanë dhënë rezultatet e kërkuara në punë. Gjithashtu, një fakt i rëndësishëm pse bizneset po tregojnë interes për këta punonjës është se ata nuk janë larguar dhe se nuk po e shohin Shqipërinë si një mundësi për t'u larguar për në vendet e Bashkimit Evropian. Por, sektorët që kanë treguar interes për punëtorët nga Mianmari janë kryesisht rrobaqepësia, bujqësia, strukturat hoteliere, etj. Më 30 janar 2025, në një tjetër artikull të ngjashëm të publikuar nga Gazeta Tema, ku flitej për marrëdhëniet e punëdhënësve shqiptarë për disa shtetas nga Mianmari, diskutohej për tregun e punës në Shqipëri që vazhdon të përballet me një mungesë të konsiderueshme punëtorësh, me rekrutimin e huaj që shihet si një zgjidhje jetike. Ndërsa punëtorët nga Nepali, Bangladeshi dhe Sri Lanka e kanë mbushur më parë këtë boshllëk, shtetasit e Mianmarit po shfaqen si një alternativë më efektive, duke ofruar produktivitet dhe stabilitet më të lartë. Sipas agjencive të rekrutimit, gati 400 punëtorë të Mianmarit janë të punësuar në Shqipëri, kryesisht në zanate të tekstilës dhe bujqësisë. Ndryshe nga kolegët e tyre nga rajone të tjera, punëtorët e Mianmarit kanë treguar performancë të fortë në punë, me pak probleme sjelljeje të raportuara. Më e rëndësishmja, ata nuk e shohin Shqipërinë si një ndalesë të përkohshme në rrugën e tyre drejt vendeve të Bashkimit Evropian, duke adresuar një sfidë kyçe që ka pllakosur përpjekjet e mëparshme të rekrutimit. Ky zhvendosje te punëtorët e Mianmarit nxjerr në pah nevojën në rritje për një fuqi punëtore të besueshme në sektorët me zhvillim të shpejtë të Shqipërisë. Suksesi i tyre mund të vendosë një standard të ri për rekrutimin e huaj në rajon. Më 18 shkurt 2025, Shqipëria, Mianmari dhe disa vende të tjera morrën pjesë në Samitin e 9-të Global të Biznesit që u zhvillua në Indi. Në samit u diskutua për marrëdhëniet ekonomike mes Shqipërisë, Mianmarit, Indisë dhe vendeve të tjera pjesëmarrëse të samitit dhe për bashkëpunim të mëtejshëm ekonomik mes vendeve pjesëmarrëse në samit.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme